Chromakopia

Chromakopia הוא אלבום האולפן השביעי של הראפר והמפיק האמריקאי טיילר, דה קריאטור. האלבום יצא לאור ב-28 באוקטובר 2024 על ידי קולומביה רקורדס. האלבום כולל מספר הופעות אורח, כולל דניאל סיזר, ליל ויין, דואצ'י ועוד.

 רקע וקידום 
טיילר, דה קריאטור הופיע בפסטיבל Austin City Limits בתחילת חודש אוקטובר 2024 והצהיר שזוהי כנראה ההופעה האחרונה שלו לתקופה הקרובה.

ב-16 באוקטובר 2024, טיילר רמז על הפרויקט בסרטון בשם "St. Chroma" שעלה ביוטיוב באורך של דקה וחצי. דניאל סיזר חשף כי הוא שר את הפזמון בשיר "St. Chroma" וכתב שהוא גאה ושמח עבור המאזינים שישמעו את האלבום המלא.  זוהי המוזיקה הראשונה של טיילר מאז אלבומו מ-2021, Call Me If You Get Lost. הקליפ מתחיל בתמונה בשחור-לבן של טיילר צועד במדבר, כשמאחוריו צועדים אנשים בחליפות. טיילר מוביל את הצועדים למכולה שעליה כתוב "Chromakopia". לאחר שטיילר נכנס למכולה וסוגר את הדלת, דמות מסתורית מפעילה דטונייטור ומפוצצת את המכולה, והווידאו משנה צבע.

יום לאחר מכן, טיילר הודיע כי האלבום יצא ב-28 באוקטובר, יום שני, בניגוד למקובל בתעשיית המוזיקה לשחרר אלבומים בימי שישי, מתוך אמונה כי הוצאה באמצע השבוע מאפשרת חוויית האזנה מעמיקה יותר. הסטנדרט נקבע בעקבות הצלחת האלבום Beyoncé של ביונסה שיצא בהפתעה בשנת 2013, ובשל כך תעשיית המוזיקה שינתה את יום שחרור האלבומים מיום שלישי ליום שישי, מהלך שאפשר לאמנים לשחרר מוזיקה בו-זמנית בכל העולם. טיילר הביע בעבר ביקורת על שחרור מוזיקה בימי שישי, בטענה כי הדבר מעודד "האזנה פסיבית" בזמן מסיבות, פעילות בחדרי כושר או פעילויות נוספות בסוף השבוע, במקום האזנה מכוונת. בריאיון שנערך בנובמבר 2023, טיילר ציין כי שחרור אלבומים בחצות זה "חסר כבוד" למאמץ הרב שהושקע באלבום, וכי ראוי לתת למוזיקה זמן ומרחב להישמע בצורה הנכונה. ההכרזה הגיעה לאחר שהבטיח לאורך השנה שלא ישחרר מוזיקה חדשה ב-2024. באותו היום, עטיפת האלבום נחשפה וכללה תמונה בשחור-לבן של טיילר בדמות חייל עוטה מסכה, כפי שנראה בקליפ לשיר "St. Chroma".

לאחר ההכרזה, דווח כי בעיר טיילר שבטקסס, מסתובבות משאיות ירוקות זוהרות, המזכירות את המכולה שהופיעה בקליפ "St. Chroma", מקדמות את האלבום. באתר האינטרנט כל האלבום הוצגה מפה עם אייקון של משאית באזורים שונים בעיר טיילר.

ב-21 באוקטובר, טיילר הוציא את השיר והקליפ "Noid", השני מהאלבום. הקליפ בבימויו של טיילר נפתח כאשר טיילר הולך בקהל ומעריצה מטורפת בגילומה של השחקנית איו אדבירי מתקרבת אליו עם אייפון שהופך לאקדח, כשפרנק אושן שר את הפתיחה. השיר מדגים את להקת הזמרוק הזמביאנית Ngozi Family ואת השיר "Nizakupanga Ngozi" מהאלבום שלהם 45,000 Volts משנת 1977. השיר עוסק בפרנויה של טיילר בשל מעמדו כסלבריטי, עם שורות שמתייחסות לבעיית הפריצות לבתים בדרום קליפורניה. בסוף הקליפ, טיילר בורח מהעולם ומאבד את שפיותו באמצע הרחוב.

ב-26 באוקטובר, טיילר הוציא וידאו לשיר "Thought I Was Dead" כהצצה נוספת לאלבום.

 הרכב וקונספט 
באלבום, טיילר שואב השראה ממוזיקת ג'אז, תזמורות ונעימות סינמטיות, ומשתמש במעברים בין שירים כדי ליצור חוויה קוהרנטית. הוא גם משלב אלמנטים של טראפ והמנונים באלבום.

האלבום נפתח בקול של אמו של טיילר, בוניטה סמית', שמעבירה מסרים מעצימים כמו "אל תעמעם את האור שלך בשביל אף אחד". היא מופיעה לאורך האלבום ומעניקה לטיילר עצות בנושאים אישיים כמו מערכות יחסים וכספים. טיילר מתמודד באלבום עם קונפליקטים פנימיים ומשפחתיים, כולל השוואות לדמות אביו הנעדר וחשש שהוא דומה לו. באלבום משתתפים אמנים נוספים כמו גלורילה, סקסי רד, ליל ויין, וכן אורחים נוספים בהופעות קמע קצרות. האלבום כולל את השיר "Sticky" שבו מופיעה תזמורת עם קרן יער מיצירתו של יאנג באק, המאזכרת את תקופת הג'י יוניט, שהשפיעה על טיילר בצעירותו. חלק מהאלבום עוסק בהתמודדותו של טיילר עם היריון לא מתוכנן, כשהוא מתלבט אם הוא מוכן להיות אב. בשיר "Hey Jane" הוא רומז לכך שההחלטה האם להמשיך את ההריון שייכת לאישה ולא לו, ואף עובר לפרספקטיבה שלה בשיר. בשיר "Take Your Mask Off" טיילר חוקר דמויות שונות תוך התבוננות ביקורתית בעצמו ומודה בחששות לגבי לקיחת אחריות על הורות אפשרית.

דמותו החדשה של טיילר מבוססת בחלקה על הספר "המגדל הפורח באוויר" מאת נורטון ג'אסטר, ובפרט על דמותו של "כרומה הגדול," שמנגן את "תזמורת הצבעים" של העולם.

 ביקורות 
בסקירת האלבום שפורסמה באתר "Stereogum", צוין כי הרצועה "Sticky" הפכה לאחד מרגעי השיא של האלבום, בעיקר בזכות השימוש היצירתי בקרן יער.

 הופעות ברשימות 
כתב עת/אתררשימהמקוםמקוראינדפנדנטהאלבומים הטובים ביותר לשנת 20247בילבורד50 האלבומים הטובים ביותר לשנת 2024720 אלבומי הראפ הטובים ביותר לשנת 20244הגרדיאן50 האלבומים הטובים ביותר לשנת 20248וראייטיהאלבומים הטובים ביותר לשנת 2024 (בחירתו של ג'ם אסוואד)4רולינג סטון100 האלבומים הטובים ביותר לשנת 202417Complex50 האלבומים הטובים ביותר לשנת 20242Coup De Mainהאלבומים הטובים ביותר לשנת 20245EARMILK50 האלבומים הטובים ביותר של 2024550 האלבומים הטובים ביותר לשנת 20249FLOODהאלבומים הטובים ביותר לשנת 202412Hot Press50 האלבומים הטובים ביותר לשנת 202415Les Inrocks100 האלבומים הטובים ביותר לשנת 202451MondoSonoroהאלבומים הטובים ביותר לשנת 202410NME50 האלבומים הטובים ביותר לשנת 202444Obscure Sound האלבומים הטובים ביותר של 202426Stereogum50 האלבומים הטובים ביותר של 202412The Ringer30 האלבומים הטובים ביותר לשנת 202410Time Out25 האלבומים הטובים ביותר לשנת 202424Okayplayerהאלבומים הטובים ביותר לשנת 2024–Uproxxהאלבומים הטובים ביותר לשנת 2024–XXL10 אלבומי ההיפ-הופ הטובים ביותר לשנת 2024–

 ביצועים מסחריים 
נכון לנובמבר 2024, האלבום בילה במקום הראשון במצעד הבילבורד 200 במשך שלושה שבועות ברציפות, הישג שעולה על כל אלבומיו הקודמים. בשבוע שהסתיים ב-14 בנובמבר, האלבום השיג 104,000 יחידות שקולות לאלבום בארצות הברית, ירידה של 35% משבוע קודם.

 פרסים ומועמדויות 
פרסשנהקטגוריהתוצאהמקורפרס המוזיקה האמריקאית26 במאי 2025אלבום היפ-הופ אהובפרס המוזיקה של ARIA19 בנובמבר 2025האמן הבינלאומי הטוב ביותר

 רשימת רצועות 
כל הרצועות נכתבו, הופקו ועובדו על ידי טיילר, דה קריאייטור (למעט היכן שמצוין אחרת).

 מיקומי שיא 

 מצעדי סוף שנה 

 סיבוב הופעות 
ב-23 באוקטובר 2024, טיילר דה קריאייטור הודיע על סיבוב הופעות עולמי בשנת 2025 לתמיכה באלבום. סיבוב ההופעות יקודם על ידי AEG Presents ויכלול הופעות אורח של ליל יאכטי ופריס טקסס. סיבוב ההופעות יערך בצפון אמריקה, אירופה, הממלכה המאוחדת, אוסטרליה וניו זילנד במהלך 2025. מכירת הכרטיסים תתחיל ב-1 בנובמבר 2024. טיילר יופיע באולמות מרכזיים ברחבי העולם, ביניהם מדיסון סקוור גארדן בניו יורק, O2 בלונדון, ומרכז רוד לייבר במלבורן.

 קישורים חיצוניים 


 הערות שוליים 

קטגוריה:אלבומי טיילר, דה קריאייטור
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס